कई स्थानों पर पाइप लाइन फूटी दुरुस्त करने में दिलचस्पी नहीं
1. आशिमा मॉल के पास पाइप लाइन फूटने से गहरा गड्ढा हो गया है। उसमें पानी भरा है, जिससे हादसे की आशंका बनी है।
2. पूर्वाशा नगर की मुख्य सड़क पर दो जगह पाइप लाइन फूटी है। पानी सड़क पर बह रहा है और रहवासियों को आने-जाने में दिक्कत आ रही है।
3. सड़क पर बहते पानी से वाहन धो रहा युवक।
शिकायत करें, कार्रवाई की जाएगी
शहर में कहीं भी पाइप लाइन फूटी है तो नागरिक मेप एप पर फोटो खींचकर शिकायत करें। इस कार्य में अगर कोई निगमकर्मी लापरवाही करता है तो उस पर कार्रवाई की जाएगी।  हरीश गुप्ता, उपायुक्त, नगर निगम भोपाल
भोपाल डीबी स्टार
आशिमा मॉल के पास मुख्य मार्ग पर कई महीने से पाइप लाइन फूटी पड़ी है। इससे रोजाना हजारों गैलन पानी बह रहा है। यहां काफी गहरा गड्ढा है, जिसमें पानी भर गया है। पानी बहकर सड़क पर जमा हो रहा है। इस कारण सड़क पर बड़े-बड़े गड्ढे हो गए हैं। वाहन चालकों को यहां से आवाजाही में दिक्कत आ रही है। सड़क पर गड्ढों की वजह से वाहन चालक दुर्घटना के शिकार हो रहे हैं। हद तो यह है कि आशिमा मॉल से एक किलोमीटर के दायरे में लगभग छह स्थानों पर पाइप लाइन फूटी है। पूर्वाशा नगर निवासी केएस पटेल ने बताया कि केबल बिछाने के दौरान पाइप लाइन टूटी हैं। इस कारण कई कॉलाेनीवासियों को आने-जाने में परेशानी हो रही है।
वार्ड नंबर 53 पूर्वाशा नगर जहां पाइप लाइन फूटी है, वहां सर्विस स्टेशन बन गया है। लोग अपने वाहन धोते हैं। आसपास के रहवासियों ने इसकी शिकायत नगर निगम व हेल्पलाइन नंबर पर भी की है। लेकिन पानी की बर्बादी की ओर किसी का ध्यान है।
hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva